Mali ye un estau sin litoral situau en Africa Occidental, a sudueste d'Alcheria. Con una superficie de 1.240.192 kilometros quadraus, se troba en o puesto numero vintiquatreno d'a lista de países per superficie, y a suya grandaria ye semellant a la de Sudafrica y Angola. A mayor parti d'o país forma parti d'o sud d'o Sahara, per lo que ye caluroso y, comunament, se forman tronadas d'arena mientres as estacions ixutas. Lo país s'extiende a lo sudueste a traviés d'o Sahel dica la sabana sudanesa. Lo territorio maliense ye en a suya mayoría plano, encara que en ocasions ista plana ye interrumpida per pueyos rocosos. L'Adrar d'os Iforas se troba en o nordeste, y os relieus mas importants son os Monts d'Hombori —que sobreixen os mil metros d'altaria— a lo sudeste y os Monts Bambouk y Manding, a lo sudueste.